ai4bharat/Pralekha huggingface dataset:
مکانات اور شہری غریبی کے خاتمے کی وزارت
ہاؤسنگ اور شہری امور کی وزارت نے شہری سیلف ہیلپ گروپ مصنوعات کےلئے ایک برانڈ’سون چرئیا‘لانچ کیا
مختلف ریاستوں/مرکز کے زیر انتظام علاقوں میں 60لاکھ اراکین کے ساتھ 5.7لاکھ سے زیادہ سیلف ہیلپ گروپوں کی تشکیل
پچیس ریاستوں/مرکز کے زیر انتظام علاقوں سے پانچ ہزار سیلف ہیلپ گروپ اراکین کےدو ہزار سے زیادہ مصنوعات ای-کامرس پورٹل پر جڑے
نئی دہلی ، 13اگست ، 2021
ہاؤسنگ اور شہری امور کی وزارت میں سکریٹری جناب درگا شنکر مشرا نے شہری سیلف ہیلپ گروپ  مصنوعات کی مارکیٹنگ کے لئے ’سون چرئیا‘- کو آج لانچ کیا۔ برانڈ اور لوگو کی لانچنگ کے دوران، انہوں نے کہا کہ خواتین کو اقتصادی طورپر بااختیار بنانے اور ایک معیاری زندگی جینے میں مدد کرنا حکومت کی ترجیحات میں سے ایک ہے۔
ایم او ایچ یو اے کے زیر اہتمام ،ڈی اے وائی –این یو ایل ایم نے شہری غریب خواتین کو مناسب مہارت اور موقع فراہم کرانے اور ٹکاؤ بہت چھوٹی صنعتوں کو فروغ دینے کے قابل بنانے پر زور دیا ہے۔ یہ ان خواتین کی حوصلہ افزائی کرنے والا نظام تیار کرنے کےلئے شہری غریب کنبوں کی خواتین کو ایس ایچ جی اور ان کی تنظیموں میں متحد کرتی ہیں۔ مختلف ریاستوں/مرکز کے زیر انتطام علاقوں میں 60لاکھ اراکین کےساتھ5.7 لاکھ سے زیادہ ایس ایچ جی بنائے گئے ہیں۔ان میں سے کئی ایس ایچ جی ذریعہ معاش کی سرگرمیوں،دستکاری،کپڑے،کھلونے،کھانے کے ساتھ وغیرہ میں لگے ہوئے ہیں۔ انہیں بنیادی طورپر پڑوس کے بازاروں میں بیچا جارہا ہے اور انہیں اکثر نمائش اور وسیع بازار رسائی میں رکاوٹوں کا سامنا کرنا پڑتا ہے۔ان چیلنجوں سے پار پانے کےلئے ،وزارت نے امیزون اور فلپ کارٹ جیسے معروف ای- کامرس پورٹلوں کے ساتھ معاہدہ  کیا ہے،جس کا بنیادی مقصد خواتین کو با اختیار بنانا ہے۔
کووڈ-19 وبا سے پیدا چیلنجوں کے باوجود ،اس ساجھے داری میں ای –کامرس پورٹل پر ریاستوں/مرکز کے زیر انتطام علاقوں کے تقریباً پانچ ہزار ایس ایچ جی اراکین کے دو ہزار سے زیادہ مصنوعات کو کامیابی کے ساتھ جگہ مل چکی ہے۔ایس ایچ جی کےلئے آن لائن ٹریننگ کے نئے طریقوں نے انہیں ای-پورٹلوں پر مناسب آپریشن کے قابل بنانا یقینی بنایا ہے۔ اکاؤنٹ رجسٹریشن ،قیمتوں کا تعین پیکجنگ ،ری-بانڈنگ وغیرہ کے براہ راست مظاہروں کا اہتمام بھی ای پورٹل کے ذریعہ ریاستی شہری معیشت مشنوں کے اشتراک سے کیا گیا ہے۔
یہ پہل یقین طورپر ایس ایچ جی خواتین کے ذریعہ بنائے گئے مصنوعات کےلئے نمائش اور عالمی رسائی کو بڑھانے کی سمت میں اٹھایا گیا قدم ثابت ہوگی۔ وزارت کو کاروباری طورپر پیک،ہاتھ سے تیار کئے گئے ایتھنک مصنوعات بنانے والے کئی دیگر ایس ایچ جی اراکین کے جڑنے،عالمی سطح کے گاہکوں تک رسائی حاصل ہونے کی امید ہے۔
ش ح ۔ا م۔رب۔
U:7832
(Visitor Counter : 191
اقلیتی امور کی وزارتت
پارسیوں کے ذریعے چلائے جانے والے تعلیمی ادارے
نئی دلّی ،20 دسمبر/ اقلیتی امور کے مرکزی وزیر جناب مختار عباس نقوی نے آج راجیہ سبھا میں ایک سوال کا تحریری جواب دیتے ہوئے ایوان کو مطلع کیا کہ اقلیتی تعلیمی اداروں کے قومی کمیشن  نے 13602 اقلیتی تعلیمی اداروں کو اقلیتی اسٹیٹس کا سرٹیفکیٹ دیا ہے ، جس میں 14 اداروں کا مینجمنٹ پارسی برادری کا ہے ، 5153 مسلم برادری کے ہیں ، 7550 ادارے عیسائی برادری کے ، 300 ادارے سکھ برادری کے ، 63 ادارے بودھ برادری کے اور 522 ادارے جین برادی سے تعلق رکھنے والے مینجمنٹ کے ذریعے چلائے جا رہے ہیں ۔
اس کے علاوہ ، وزارتِ تعلیم کی اسکولی تعلیم اور خواندگی کے محکمے کے اعداد و شمار یو ڈی آئی ایس ای + 20-2019 ء کے مطابق 50536 اقلیتی اسکولوں میں 126 اقلیتی اسکول پارسیوں سے تعلق رکھنے والے مینجمنٹ کے ذریعے چلائے جا رہے ہیں ، جب کہ 27259 اسکول مسلمان برادری کے ذریعے ، 15808 اسکول عیسائی برادریوں کے ذریعے ، 600 اسکول سکھ برادریوں کے ذریعے ، 720 اسکول بودھ برادری کے ذریعے اور 1140 اسکول جین برادری کے مینجمنٹ کے ذریعے چلائے جا رہے ہیں ۔ سرکاری امداد پانے والے اقلیتی اداروں کی ریاستوں کے مطابق تفصیلات موجود نہیں ہیں ۔
17-2016 ء سے 21-2020 ء تک وزارت کی وظائف کی مختلف اسکیموں کے تحت 4810 وظائف پارسی برادری کے طلباء کو جاری کئے گئے ہیں ۔
2011 ء کی مردم شماری کے مطابق پارسی برادری کی آبادی 57264 تھی ، جس میں پارسی برادری کی آبادی میں گراوٹ کا رجحان ظاہر ہوتا ہے ۔ اس کمی کے رجحان کو روکنے کی خاطر اقلیتی امور کی وزارت جیو پارسی جیسی مخصوص اسکیمیں نافذ کرتی ہے ، جس میں بچوں کی پیدائش، شادی اور کنبے سے متعلق جوڑوں کو صلاح و مشورہ دینا ، بچے پیدا کرنے کے بارے میں بیداری پیدا کرنا اور صحت کے زمرے میں بچوں کے لئے کریچ اور دیگر امداد فراہم کرنا اور افزائشِ نسل کی ٹیکنا لوجی وغیرہ کے ساتھ طبی امداد فراہم کرنا شامل ہے ۔ البتہ ، مالی امداد کے فی صد کا انحصار فیض پانے والے کی سالانہ آمدنی پر منحصر ہوتا ہے ۔ اب تک اسکیم کے تحت فراہم کی جانے والی مالی امداد کے ساتھ 325 بچوں کی پیدائش ہوئی ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 14552
(Visitor Counter : 77
کابینہ
ہندوستان اوربرازیل کے درمیان سوشل سکیورٹی سے متعلق معاہدے کو کابینہ کی منظوری
نئی دہلی ،11 دسمبر :وزیراعظم جناب نریندرمودی کی صدارت میں مرکزی کابینہ نے عوامی جمہوریہ ہندوستان اوروفاقی جمہوریہ برازیل کے درمیان سوشل سکیورٹی سے متعلق معاہدے کو اپنی منظوری دے دی ہے ۔
پس منظرنامہ
ہندوستان بیرونی ملک کام کرنے والے ہندوستانی پیشہ وروں /ہنرمندکارکنوں جوقلیل مدت کے لئے کام کرتے ہیں ان کے مفادات کے تحفظ کے لئے اورہندوستانی کمپنیوں کے مابین مسابقت کو بڑھانے کی غرض سے دوسرے ملکوں کے ساتھ باہمی سوشل سکیورٹی معاہدے  کرتی رہی ہے ۔
ایس ایس اے عام طورپر درج ذیل تین فوائد بہم پہنچاتے ہیں :
 کارکنوں کے ذریعہ دوہرے سوشل سکیورٹی سے متعلق تعاون سے گریز
 فوائد کی آسانی سے ادائے گی
 تعاون کی مدت  کو جمع کرنا تاکہ فوائد کے نقصان سے بچاجاسکے ۔معاہدہ بیرون ملک کام کرنے والے ہندوستانیوں کو معذوری بیمہ کے فوائد کی سہولت بھی فراہم کرتاہے ۔ ہندوستان نے اب تک 18ممالک کےساتھ ایس ایس اے پردستخط کئے ہیں ۔
برکس ممالک کے ساتھ سوشل سکیورٹی کے پروگراموں کے معاہدوں پردستخط پر9جون ، 2016 کو منعقدہ برکس مزدوراورروزگار کے وزرأ کی میٹنگ میں اور 28-27دستمبر ،2016 کونئی دہلی میں تبادلہ خیال ہواتھا ۔ برکس ممالک کے درمیان سوشل سکیورٹی کے معاہدوں کے امکانات کا آٹھویں برکس سربراہ کانفرنس کے گوااعلانیہ میں بھی ذکرملتاہے ۔ گوااعلانیہ کے جذبے کو آگے بڑھاتے ہوئے ہندوستان اوربرازیل نے 13سے 16مارچ ، 2017 تک براسیلامیں ایس ایس او پر تبادلہ خیال کیاتھا۔تبادلہ خیال کے افتتاح پردونوں ملکوں نے سوشل سکیورٹی سے متعلق معاہدے کے متن کو حتمی شکل دینے کا عمل شروع کیاتھا۔U-5765
(Visitor Counter : 101
سائنس اور ٹیکنالوجی کی وزارت
ڈی بی ٹی – بی آئی آر اے سی کے تعاون والے زائیڈ س کیڈلا کے ذریعہ تیار ڈی این اے ویکسین کینڈیڈیٹ کو تیسرے مرحلے کی عملی آزمائشوں کے لئے منظوری
نئی دہلی 3 جنوری2021: ملک کے اندر تیار شدہ پہلی کووڈ-19 ویکسین مسز زائیڈس کیڈلا کی ZyCoV-D کو ڈرگس کنٹرولر جنرل آف انڈیا نے تیسرے مرحلے کی طبی آزمائشوں کے لئے منظوری دے دی ہے اس ویکسین کی نیشنل بایوفارمامشن نے حمایت کی ہے جو حکومت ہند کے بایوٹکنالوجی کے محکمے اور BIRAC کے تحت آتا ہے۔
زائیڈس کیڈلا نے بھارت میں اس ڈی این اے ویکسین کی عملی آزمائش کا پہلا اور دوسرا مرحلہ مکمل کرلیا ہے جو ایک ہزار سے زیادہ شرکا پر کی گئی اور عبوری ڈاٹا سے پتہ چلتا ہے کہ ایک کے بعد ایک کرکے تین خوراکیں دی جانے کے بعد یہ محفوظ پائی گئی۔ سبجیکٹ ایکسپرٹ کمیٹی کی سفارشات پر ، جس نے عبوری ڈاٹا کا مطالعہ کیا ہے، ڈی سی جی آئی نے 26 ہزار ہندوستانی شرکا پر تیسرے مرحلے کی طبی آزمائش کے لئے اجازت دے دی۔
سکریٹری ڈی بی ٹی اور چیئرپرسن BIRAC ڈاکٹر رینوسوروپ نے خوشی کا اظہار کیا اور امید ظاہر کی کہ مذکورہ ویکسین اچھے نتائج پیش کرتی رہے گی، اس موقع پر اظہار خیال کرتے ہوئے انھوں نے کہا کہ ‘‘ حکومت ہند کے بایوٹکنالوجی محکمے نے زائیڈس کیڈلا کے ساتھ ساجھیداری کی ہے تاکہ کووڈ-19 کے لئے اندرون ملک ویکسین کی تیاری میں پیش رفت کی جاسکے۔ یہ ساجھیداری ایک نظری ہے کہ اس طرح کی تحقیقی کاوشوں میں حکومت ایک ایسا ماحول تیار کرنے کی خواہاں ہے جہاں معاشرے کے لئے سود مند نئے اور اختراعی طریقے سے اشیا تیار کی جاسکیں’’۔ انھوں نے یہ بھی کہا کہ ‘‘ ملک کی پہلی ڈی این اے ویکسین کی تیاری کا پلیٹ فارم ‘‘آتم نربھر بھارت’’ کی جانب ایک اہم سنگ میل ہے اور بھارت کی سائنسی تحقیق کی جانب ایک بڑا قدم ہے’’۔
قبائیلی امور کی وزارت
ٹرائبس انڈیا آدی مہوتسو میں وَن دھن اور ٹرائی فوڈ ڈے کا انعقاد کیا گیا
نئی دلی کے آئی این اے میں واقع دلی ہاٹ میں جاری ٹرائبس انڈیا آدی مہوتسو میں روزمرہ کی بنیاد پر لوگوں سے مثبت ردعمل حاصل ہو رہے ہیں۔ اس سالانہ انعقاد کے توسط سے علاقائی دستکاری، پنٹنگ، کھان پان اور کلچر کے توسط سے ملک بھر کے قبائل کی متمول وراثت اور روایات کو پیش کیا جا رہا ہے۔
آدی مہوتسو میں ملک بھر سے 200 سے زیادہ اسٹالوں اور تقریباً ایک ہزار کاریگروں کے ساتھ شاندار ایتھنک، رنگین اور چمکیلی قبائلی اشیا -شمال مشرق کی خوبصورت ہینڈی کرافٹ جیولری، بے مثال ڈوکرا اسٹائل، بہترین فیبرکس، بنے ہوئے کپڑے اور ٹیکسٹائلس، سِلک جیسے مہیشوری، ایری، کروتھی، کاٹھ سلک ساڑی، تسار سلکس اور پشمینہ شال ہیں۔ جے پور سے مونج گھاس کی بنی ٹوکریاں اور نیلے مٹی کے برتن اور پنٹنگ شامل ہیں۔
ان اشیا کے علاوہ کوئی بھی قدرتی اور مدافعتی صلاحیت بڑھانے والی قبائلی اشیا حاصل کر سکتا ہے۔ ان میں نامیاتی ہلدی، خشک آنولہ، جنگلی شہد، کالی مرچ، راگی، ترپھلا اور مسور کی دال جیسے مونگ دال، اڑد کی دال اور سفید بینس حاصل کی جا سکتی ہیں۔ اس کے علاوہ یہاں ملک کے مختلف حصوں کی مرچ اور ہلدی بھی حاصل کی جا سکتی ہے۔
آدی مہوتسو میں 9ویں دن ان آرگینک اور مدافعتی صلاحیت بڑھانے والی اشیا اور دیگر جڑی بوٹیوں کو پیش کرنے والے اسٹال لوگوں کی توجہ کا مرکز تھے۔ مہوتسو کا 9واں دن وَن دھن اور ٹرائیفوڈ ڈے کے طور پر منایا جا رہا ہے۔ ان اشیا کی خاص بات یہ ہے کہ انہیں ملک بھر کے وَن دھن مراکز میں پروسیس کیا گیا ہے۔ دراصل راجستھان، چھتیس گڑھ، اتراکھنڈ جیسی ریاستوں کے وَن دھن مراکز کے قبائل اپنی اشیا کی نمائش کےلئےآدی مہوتسو میں موجود ہیں۔ مہوا، آنولہ، شہد، کاجو، املی، ادرک، لہسن اور دیگرپھلوں او رسبزیوں کو پروسیس کیاجاتا ہے اور انہیں مہوا، مشروب، آنولہ جوس، کینڈی، اصل شہد، ادرک لہسن پیسٹ اور پھل اور سبزیوں کے رس میں تبدیل کیا جاتا ہے۔
میلے کے داخلی دروازے کے پاس کسی کی بھی توجہ مرکوز کرنے کےلئے ، وَن دھن ڈیمو سنٹر ہے، جو ایک باضابطہ وَن دھن مرکز کی سرگرمیوں کی حقیقی نمائش کرتا ہے۔ دراصل ون دھن ڈیمو سنٹر میں تازہ پروسیس آنولے کا رس حاصل کر سکتے ہیں۔ پچھلے ایک سال میں ون دھن آدیواسی کیندر، آدیواسی اشیا جمع کرنے والوں اور جنگلو ں میں رہنے والے آدیواسی کاریگروں کے لئے روزگار کے مواقع پیدا کرنے کے ذرائع کی شکل میں ابھرے ہیں۔ ون دھن اسکیم کے تحت ملک بھر میں تقریبا 2000ون دھن کیندر قائم کئے گئے ہیں۔
ٹرائیفوڈ منصوبے کا مقصد قبائلیوں کے ذریعے جنگل سے جمع کی جانے والی اشیا –ایم ایف پی کے بہتر استعمال اور ویلیو ایڈیشن کے توسط سے قبائلیوں کی آمدنی میں اضافہ کرنا ہے ۔ اس اسکیم پر مہاراشٹر اور چھتیس گڑھ میں پہلے ہی کام شروع کر دیا گیا ہے۔
آدی مہوتسوقبائلی کرافٹس، آرٹ، کلچراور کامرس کے تصورکا اُتسو نئی دلی میں آئی این اے پر دلی ہاٹ میں 15 فروری 2021 تک صبح گیارہ بجے سے رات نو بجے تک جاری ہے۔
آدی مہوتسو میں جائیں اور ‘‘ ووکل فارلوکل’’ تحریک سے جڑیں۔ #قبائلی پروڈکٹ خریدئیے۔
وزیراعظم کا دفتر
وزیر اعظم نے ایوارڈ یافتہ دستاویزی مختصر فلم ’دی ایلیفنٹ وسپررز‘ بنانے والوں سے ملاقات کی
وزیر اعظم جناب نریندر مودی نے آسکر ایوارڈ حاصل کرنے والی دستاویزی مختصر فلم ’دی ایلیفنٹ وسپررز‘ بنانے والوں سے ملاقات کی ہے۔
وزیر اعظم نے ٹوئٹ کیا:
’’دی ایلیفنٹ وسپررز‘ کی سنیمائی خوبصورتی اور کامیابی نے عالمی توجہ کے ساتھ ساتھ تعریف بھی حاصل کی ہے۔ آج مجھے اس سے وابستہ شاندار ٹیم سے ملاقات کرنے کا موقع ملا۔ انہوں نے ہندوستان کی شان بڑھائی ہے۔‘‘
عملے، عوامی شکایات اور پنشن کی وزارت
اچھی حکمرانی کے قومی سینٹر اور کارپوریٹ امور کے انڈین انسٹی ٹیوٹ نے مفاہمت نامے پر دستخط کئے
نئی دہلی،06 مارچ2019؍اچھی حکمرانی کے قومی سینٹر  اور کارپوریٹ امور کے انڈین انسٹی ٹیوٹ  نے آج یہاں ایک مفاہمت نامے پر دستخط کئے۔انتظامی اصلاحات اور عوامی شکایات کے محکمے  کے سیکریٹری جناب کے وی ایپن اور کارپوریٹ امور کے انڈین انسٹی ٹیوٹ کے ڈائریکٹر جنرل اور سی ای او،ڈاکٹر سمیر شرما بھی اس موقع پر موجود تھے اور ان کی موجودگی میں دونوں اداروں نے اقرار نامے پر دستخط کئے۔
ڈی اے آر پی جی کے سیکریٹری جناب کے وی ایپن اور این سی جی جی کے ڈائریکٹر جنرل نے اس مفاہمت نامے کے مقصد کے بارے میں جانکاری لی اور کہا کہ آئی آئی سی اے دہلی میں این سی جی جی کے تربیتی پروگرام کے دوران بنیادی ڈھانچے کی سہولیات کے استعمال کے لئے این سی جی جی کو تعاون دے اور وہ پانچ سال کے لئے تعلیمی اور دانشورانہ انٹرایکشنز کے لئے یہ تعاون فراہم کرے گا۔
انتظامی اصلاحات کے محکمے،عملے، عوامی شکایات اور پنشن کی وزارت کی نگرانی میں حکومت ہند کی جانب سے اچھی حکمرانی کا قومی سینٹر این سی جی جی قائم کیا گیا ہے۔اس کا مقصد قومی اور بین الاقوامی سطح پر سرکاری پالیسی اور حکمرانی میں صلاحیت سازی کے ذریعے اچھی حکمرانی کو فروغ دینا ہے اور حکمرانی سے متعلق معاملات پر مطالعات اور ایکشن ریسرچ انجام دینا ہے۔
کارپوریٹ امو رکی وزارت کے تحت انڈین انسٹی ٹیوٹ آف کارپوریٹ امور نے 12 ستمبر 2008ء کو ایک سوسائٹی کے طورپر اندراج کرایاتھا، جس کا بنیادی مقصد عالمی نوعیت کے ادارے کو چلانا ، اس کا بندوبست، اس کا قیام اور رکھ رکھاؤ ہے۔سوچ یہ ہے کہ کارپوریٹ ریگولیشنز اور اصلاح کے لئے ایک مجموعی صلاحیت سازی کے ادارے اور تھنک ٹینک کے طورپر کام کیاجائے۔اگرچہ حقیقی حل کے لئے سلسلے وار معلومات اور بندوبست کے علاوہ عالمی شراکت داری ضروری ہے۔
م ن۔ح ا۔ن ع
U: 1419
(Visitor Counter : 41
وزیراعظم کا دفتر
وزیر اعظم نے لوک سبھا میں آئین  بل 2023 کی منظوری کی ستائش کی
وزیر اعظم جناب نریندر مودی نے آج لوک سبھا میں آئین  بل 2023 کی منظوری کا خیرمقدم کیا ہے۔
وزیر اعظم نے ایکس پر پوسٹ کیا:
‘‘آئین  بل، 2023 کی لوک سبھا میں اس طرح کی غیر معمولی حمایت کے ساتھ منظوری پر خوشی ہوئی۔ میں کے تمام پارٹیوں کےممبران پارلیمنٹ کا شکریہ ادا کرتا ہوں جنہوں نے اس بل کی حمایت میں ووٹ دیا۔
ناری شکتی وندن ادھینیم ایک تاریخی قانون ہے جو خواتین کو بااختیار بنانے میں مزید اضافہ کرے گا اور ہمارے سیاسی عمل میں خواتین کی اورزیادہ شرکت کے لئے راہ ہموار کرےگا ۔’’
وزارت دفاع
رکشا منتری جناب راج ناتھ سنگھ 8 ستمبر کو ٹوکیو میں ہندوستان-جاپان بین وزارتی مذاکرات میں شرکت کریں گے
اپنے جاپانی ہم منصب کے ساتھ علیحدہ دوطرفہ بات چیت کریں گے
منگولیا کا اپنا دورہ مکمل کرنے کے بعد، رکشا منتری جناب راج ناتھ سنگھ 07 ستمبر 2022 کو جاپان کے تین روزہ سرکاری دورے پر روانہ ہوں گے۔ رکشا منتری، وزیر خارجہ ڈاکٹر ایس جے شنکر کے ساتھ، 08 ستمبر 2022 کو ٹوکیو میں ہونے والے دوسرے ہندوستان-جاپان بین وزارتی مذاکرات میں شرکت کریں گے۔ جاپانی فریق کی نمائندگی وزیر دفاع جناب یاسوکازو ہماڈا اور وزیر دفاع جناب یوشیماسا حیاشی کریں گے۔
بھارت جاپان کے مابین ہونے والے بین وزارتی مذاکرات مختلف شعبوں میں دو طرفہ تعاون کا جائزہ لے گا اور مستقبل کا راستہ طے کرے گا۔ ہندوستان اور جاپان ایک خصوصی اسٹریٹجک اور عالمی شراکت داری پر عمل پیرا ہیں۔ اس سال دونوں ممالک کے درمیان سفارتی تعلقات کے 70 سال مکمل ہو جائیں گے۔
بھارت ۔ جاپان بین وزارتی مذاکرات کے علاوہ، جناب راج ناتھ سنگھ دونوں ممالک کے درمیان مختلف شعبوں میں دفاعی تعاون کو مزید مستحکم کرنے کے لیے اپنے جاپانی ہم منصب کے ساتھ علیحدہ علیحدہ دو طرفہ بات چیت کریں گے۔ اس دورے کے دوران وہ جاپان کے وزیر اعظم مسٹر فومیو کشیدا سے بھی ملاقات کریں گے۔
رکشا منتری ٹوکیو میں ہندوستان کے سفارت خانہ کے ذریعہ منعقدہ ایک کمیونٹی پروگرام میں بھی شرکت کریں گے اور جاپان میں مقیم ہندوستانیوں کے ساتھ بات چیت بھی کریں گے۔
بجلی کی وزارت
پوسوکو  نے پاور سسٹم ماڈلنگ اور سمولیشن پر تربیتی پروگرام کااہتمام کیا
بی بی آئی این ایس ممالک کے لیے دو ہفتے کی ورکشاپ کا انعقاد
نیشنل گرڈ آپریٹر پاور سسٹم آپریشن کارپوریشن لمیٹڈ اٹھارہ سے انتیس اپریل 2022 تک ’پاور سسٹم ماڈلنگ اور سمولیشن‘ پر دو ہفتے کا تربیتی پروگرام نئی دہلی میں منعقد کر رہا ہے۔ تربیتی پروگرام میں بنگلہ دیش، بھوٹان، بھارت، نیپال اور سری لنکا کے شرکاء شرکت کر رہے ہیں۔ ورکشاپ کا انعقاد دی انٹیگریٹڈ ریسرچ اینڈ ایکشن فار ڈیولپمنٹ IRADe کے ساتھ مل کر کیا جا رہا ہے۔
جناب آلوک کمار، سکریٹری  نے ۔ ایس آر نرسمہن، سی ایم ڈی پوسوکو، ایس ایچ۔ آر وی شاہی، چیئرمین، سیج – آر آئی ایس، ایس ایچ۔ جان سمتھ-سرین، ڈائریکٹر، انڈو پیسیفک آفس، یو ایس اے آئی ڈی ، ڈاکٹر جیوتی پاریکھ، ایگزیکٹو ڈائریکٹر، آئی آر اے ڈی ای جناب ونود کمار اگروال، ٹیکنیکل ڈائریکٹر، ایس اے آر آئی/ای آئی جناب ، آر کے پوروال، ہیڈاین آر ایل ڈی سی  اور جناب کریت پاریکھ، چیئرمین IRADe اور پی او ایس سی او کے عہدیداران کی موجودگی میں ورکشاپ کا افتتاح کیا۔
یہ پروگرام پی او ایس سی او کے انجینئرز کی طرف سے فراہم کیا جا رہا ہے اور اس میں کورس میں شامل اہم فنکشنل میدانوں پر خود تشخیصی ٹیسٹ شامل ہوں گے جس کے بعد سینئر ایگزیکٹوز اور صنعت کے ماہرین کے ساتھ انٹرایکٹو  سیشنز ہوں گے۔ شرکاء کو آگرہ میں دنیا کے پہلے ملٹی ٹرمینل ایچ وی ڈی سی اسٹیشن کے فیلڈ وزٹ کا موقع ملے گا۔
پاور سسٹم ماڈلنگ اور سمولیشن ٹریننگ پروگرام شرکاء کو بنیادی باتوں سے لے کر اعلی درجے کے پاور سسٹم سے واقف کرانے کے لیے ڈیزائن کیا گیا ہے۔ اس کورس میں تھیوری کے ساتھ ساتھ پاور سسٹم، فی یونٹ سسٹم، پاور سسٹم کے عناصر کی ماڈلنگ، سٹیڈی لوڈ فلو اسٹڈیز، فالٹ اینالیسس، ڈائنامک ماڈلنگ اور سمیولیشنز، ری ایکٹیو پاور اسٹڈیز، ٹرانسفر کیپبلیٹی اسیسمنٹ اور بہترین پاور فلو پر ہینڈ آن سیشنز شامل ہیں۔
وزارت دفاع
ڈی آر ڈی او کے چھوٹے برقی آلات اور کمپیوٹیشنل سسٹمز کلسٹر کی طرف سے‘آزادی کا امرت مہوتسو’ عظیم الشان ہفتہ کی تقریبات
اہم جھلکیاں:
● تین پروڈکٹس ڈی آر ڈی او کی صارف لیبارٹریوں کے حوالے کیے گئے۔
● پبلک اور پرائیویٹ سیکٹر کی کمپنیوں کے ساتھ چار ٹیکنالوجی کی منتقلی  معاہدے
● ایس ایس پی ایل کے 60 شاندار برسوں اور ایس ایس پی ایل سیفٹی مینول پر ایک مجموعہ‘یاترا’ کی ریلیز
● ایکس بینڈ ایم ایم آئی سی گیلیم نائٹرائڈ کے لیے پروسیس ڈیزائن کٹ کی ریلیز
● محفوظ مواصلات کے لیے ہارڈ ویئر اور سافٹ ویئر کی مصنوعات کا اجراء
سکریٹری ڈی ڈی آر اینڈ ڈی اور چیئرمین ڈی آر ڈی او ڈاکٹر جی ستیش ریڈی نے آج ڈی آر ڈی او بھون، نئی دہلی میں آزادی کا امرت مہوتسو کی تقریبات اور وزارت دفاع کے عظیم الشان ہفتہ کے حصہ کے طور پر منعقدہ ایک تقریب میں ایم ای ڈی اور سی او ایس کلسٹر کے ذریعہ تیار کردہ تین مصنوعات صارف لیبارٹریوں کے حوالے کیں۔انہوں نے پبلک اور پرائیویٹ سیکٹر کی کمپنیوں کو ٹیکنالوجی کی منتقلی کے چار معاہدے بھی سپرد کیے۔
1961 میں قائم ہونے والا، ایس ایس پی ایل نے 60 سال مکمل کر لیے ہیں اور وہ اپنا ڈائمنڈ جوبلی سال منا رہا ہے۔ ‘یاترا’ مجموعہ، تجربہ گاہ کے تاریخی سفر کا سراغ لگاتا ہے اور اس میں کئی ریٹائرڈ سائنسدانوں کی یادداشتیں شامل ہیں۔ مجموعہ آئی ڈی ایس ٹی کے ساتھ مل کر مرتب کیا گیا ہے۔
جی اے این پروسیس ڈیولپمنٹ کٹ ایم ایم آئی سی ڈیزائنرز کے لیے جاری کی گئی ہے تاکہ وہ ایکس- بینڈ تک مختلف تعدد کے لیے مقامی جی اے این ایم ایم آئی سیز کو ڈیزائن کر سکیں۔ آلات جی اے ای ٹی ای سی میں تیار کیے جا سکتے ہیں۔
سکریٹری ڈی ڈی آر اینڈ ڈی نے ہائی جی ایم ای ایم ایس سوئچ، یو ایچ ایف 1 کلو واٹ ہائی پاور ایمپلیفائر اور ایکس بینڈ پاور ایمپلیفائر صارف لیبارٹریوں کے حوالے کئے ۔ انہوں نے ڈبلیو- 0.5سٹرلنگ کرائیکولر انٹیگریٹڈ ڈیٹیکٹر دیوار کولر اسمبلی ، ایس ایس پی ایل کی تیار کردہ ٹیکنالوجی بھی بھارت الیکٹرانکس لمیٹڈ کے حوالے کی۔
ڈبلیو-10 لیزر ڈائیوڈ چپ فیبریکیشن ٹیکنالوجی اورایکس- بینڈ جی اے این ایچ ای ایم ٹی ایم ایم آئی سی کی ٹیکنالوجی دستاویز جی اے ای ٹی ای سی کے حوالے کی گئی۔ ایچ جی سی ڈی ٹی ای پر مبنی ڈی ڈی سی اے کے لیے ٹیکنالوجی دستاویز اسٹار- سی کے حوالے کر دی گئی۔
اکوسٹک ایمیشن  سینسرز، اے ای ڈیٹا ایکوزیشن اینڈ اینالیسس سسٹم کی ٹیکنالوجی صنعت کے حوالے کر دی گئی۔ سینسر اور سسٹم کو برفانی طوفانوں کی مخصوص مقام والی نگرانی/پیش گوئی کے لیے استعمال کیا جائے گا۔
سکریٹری، ڈی ڈی آر اینڈ ڈی نے سی اے آئی آر کا تیار کردہ آئی این ڈی آئی جی آئی ایس ، ایک جغرافیائی معلوماتی نظام صنعت کے حوالے کیا۔ حساس ماحول میں استعمال کے لیے جی 4 سیلولر نیٹ ورکس پر آواز اور فوری پیغام رسانی کی محفوظ ترسیل کی سہولت کے لیے محفوظ موبائل ہینڈ سیٹ شروع کیا گیا۔
تجارتی ٹیلی کام آپٹیکل فائبر لنک کا استعمال کرتے ہوئے 100 کلومیٹر سے زیادہ فاصلے پر قابل اعتماد اور محفوظ کلیدی منتقلی کوانٹم ڈسٹری بیوشن  کا اعلان کیا گیا۔
اس موقع پر ایس اے جی، دہلی نے آئی ٹی مصنوعات کے لیے یقین دہانی کے سرٹیفکیٹ جاری کیے، یعنی ڈیٹا ڈائیوڈ ٹو بی ای ایل اور سی اے آئی آر کے سافٹ ویئر پروڈکٹ۔ ڈیٹا ڈیوڈ اندرونی نیٹ ورک سے انٹرنیٹ پر یک طرفہ ٹریفک کو نافذ کرنے کا ایک آلہ ہے۔ تقریب کے دوران بہتر بینڈوتھ اندرونی نیٹ ورک اور مختلف آئی ٹی پورٹلز کا آغاز کیا گیا۔
اس تقریب میں مختلف کلسٹر اور کارپوریٹ ڈی جیز، ڈائریکٹرز، مختلف ڈی آر ڈی او لیبارٹریوں کے سینئر سائنسدان، ڈی آر ڈی او کے سابق ڈائریکٹرز اور صنعت کے نمائندوں نے شرکت کی۔
سٹرک ٹرانسپورٹ اور شاہراہوں کی وزارت
جناب نتن گڈکری کا کہناہےکہ معیار پرسمجھوتہ کیے بغیر ،تعمیراتی لاگت کو کم کرنا ہوگا
سڑک نقل و حمل اور شاہراہوں کے مرکزی وزیر جناب نتن گڈکری نے کہا ہے کہ معیار پر سمجھوتہ کیے بغیر تعمیراتی لاگت کو کم کرنا ہوگا۔ ہندوستانی بنیادی ڈھانچہ کے زیر اہتمام ’’ہندوستان میں سڑکوں کی ترقی‘‘ کے موضوع پر 17ویں سالانہ کانفرنس سے خطاب کرتے ہوئے انہوں نے کہا کہ سڑک کی تعمیر میں ربڑ اور پلاسٹک جیسے مختلف فضلہ مواد کا استعمال کرکے سیمنٹ اور قولاد پر انحصار کو کم کیا جاسکتا ہے۔
انہوں نے کہا کہ جدت، انٹرپرینیورشپ، سائنس، تحقیق، ہنر کو ہم علم کا نام دیتے ہیں اور اسے مستقبل میں تبدیل کرنا ہے۔ وزیر موصوف نے کہا کہ ڈی پی آر بنانے کے لیے ٹھیکیداروں اور کمپنیوں کی درجہ بندی کے لیے پالیسی مرتب کرنے کی کوششیں جاری ہیں۔ انہوں نے کہا کہ ایتھنول، میتھانول، بائیو ڈیزل، بائیو سی این جی اور الیکٹرک گرین ہائیڈروجن کے ساتھ ساتھ یہ مستقبل کا ایندھن ہے۔ جناب گڈکری نے کہا کہ یہ وقت ہے کہ ملک مزید متبادل اور مقابلہ پیدا کرے۔
انہوں نے کہا کہ بائیو ماس سے بٹومین بنانے کی پالیسی بنانے کا بھی منصوبہ بنایا جا رہا ہے۔ وزیر موصوف نے روڈ سیفٹی پر بھی زور دیا اور کہا کہ اس شعبے میں تمام شراکتداروں کی جانب سے مزید کوششوں کرنےکی ضرورت ہے۔
وزیراعظم کا دفتر
وزیراعظم نے ہندوستانی شٹلر اور آل انگلینڈ اوپن بیڈ منٹن چمپئن شپ کے فائنلسٹ لکشیہ سین کی ستائش کی
وزیراعظم جناب نریندر مودی نے ہندوستانی شٹلر اور آل انگلینڈ اوپن بیڈ منٹن چمپئن شپ کے فائنلسٹ لکشیہ سین کی ستائش کی ہے۔
ایک ٹوئیٹ میں وزیراعظم نے کہا :
‘‘آپ پر فخر ہے@lakshya_sen!۔ آپ نے قابل ذکر صبر اور محنت کا مظاہرہ کیا ہے۔آپ نے ایک حوصلہ مند لڑائی لڑی ہے۔آپ کے مستقبل کی کوششوں کے لئے نیک خواہشات۔ مجھے یقین ہے کہ آپ کامیابی کی نئی بلندیوں کو چھوتے رہیں گے’’۔
مواصلات اور اطلاعاتی ٹیکنالوجی کی وزارت
نیلامی کا کام انجام دینے والی ایجنسی کا انتخاب
نئی دہلی،26؍اگست2019؍ٹیلی مواصلات کے محکمے کی طرف سے 26 اگست2019 ء کو ایک تجویز کا نوٹس دیا گیا، جس کا تعلق مختلف بینڈز کے اسپیکٹرم کی ای-نیلامی کا کام انجام دینے کے لئے ایجنسی کے انتخاب سے ہے۔
اس سلسلے میں مزید تفصیلات اور دستاویزات کو ویب سائٹ www.dot.gov.in.پر ملاحظہ کیا جاسکتا ہے۔
صدر جمہوریہ کا سکریٹریٹ
پریس اعلامیہ
نئی دہلی ،18اکتوبر : جیسا کہ وزیراعظم نے مشورہ دیاہے کہ صدرجمہوریہ ہند نے وزیروں کی مرکزی کونسل سے جناب ایم جے اکبر کا استعفیٰ آئین کی دفعہ 75کی شق 2کے تحت فوری طورپر قبول کرلیاہے ۔
وزارت دفاع
برّی فوج کے سربراہ جنرل بپن راوت نے عملے کے سربراہان کے چیئرمین کی حیثیت سے عہدہ سنبھالا
نئی دہلی ،27ستمبر :برّی فوج کے سربراہ جنرل بپن راوت نے فضائیہ کے رخصت پذیر سربراہ ایئرچیف مارشل بیریندرسنگھ دھنووا سے ایک مختصرتقریب کے دوران عملہ کمیٹی کے سربراہان کے چیئر مین  کا عصا قبول کیا۔
ایس اوایس سی کے رخصت پذیرچیئرمین ایئرچیف مارشل بیریندرسنگھ دھنوا بھارتی فضائیہ کے جنگی طیاروں کے مکمل دائرہ کارمیں ازحد آپریشنل اورپرواز تجربے کے حامل افسررہے ہیں اور تینوں خدمات سے متعلق تمام ترمعاملات میں سرفہرست رہے ہیں ۔ ایئرچیف مارشل کو 31مئی ، 2019کو سی اوایس سی کا چیئرمین مقررکیاگیاتھا۔ ان کی قیادت میں تینوں خدمات نے جوائنٹ مین شپ میں پیش رفت حاصل کی اور ‘ یکجائی کے ذریعہ فتح ’ کے نصب العین کے ساتھ متعدد محاذوں پرتال میل بناکرکام کیا۔
جنرل بپن راوت کی مدت کار41برسوں پرمحیط ہے ، ان کا شاندار ملٹری پروفائل رہاہے اورانھیں آپریشنل اوراسٹاف دونوں حیثیتوں سے وسیع تجربہ حاصل ہے ۔ بری فوج کے سربراہ کے طورپر وہ جنوری ، 2017سے سی اوایس سی کے رکن رہے ہیں ۔ سی اوایس سی میں مدت کارکے دوران کمیٹی نے آپریشن تربیت اورانتظام سمیت متعدد گوناگوں موضوعات پرتبادلہ خیالات کئے تھے۔ ان کا مقصد جوائنٹ مین شپ میں اضافہ اور یکجہتی کو بڑھاوادیناتھا۔ جنرل بپن راوت نے اپنی دانشمندی اورپیشہ ورانہ مہارت کے ساتھ اس کمیٹی میں بیش بہاتعاون دیاہے اوراہم معاملات اور موضوعات پر ہمیشہ غیرجانب دارانہ طریقہ اپنایاہے ۔
سی او ایس سی کے آئندہ چیئرمین کے طورپر جنرل راوت دفاعی عملے کے سربراہ کے تقررکو آپریشنل بنانے ، تینوں خدمات کے ارتباط کو بڑھاوادینے ، خدمات کو مہمیز کرنے تیزی سے آپریشنل بنانے اور جدید جنگ لڑنے کی صلاحیتوں میں تال میل پیداکرنے پرتوجہ مرکوز کریں گے تاکہ اس امرکو یقینی بنایاجاسکے کہ مسلح دستے ہمیشہ مستقبل کے تقاضوں پرکھرے اترسکیں ۔